Høyteknologisenteret

Høyteknologisenteret er en bygning i Thormøhlens gate på Marineholmen i Bergen, eid av GC Rieber som en del av Marineholmen Forskningspark AS, og Universitetet i Bergen Eiendom AS  tidligere Høyteknologisenteret i Bergen AS. Bygningen er konstruert med to blokker; Datablokken (ferdigstilt i 1989) og Bioblokken (1990).

Bygningen er en møteplass og tilrettelegger for samarbeid og samspill mellom bedrifter og teknologibasert næringsliv, forskningsinstitusjoner, utdanningsinstitusjoner og organisasjoner, og har til hensikt å være en klyngevirksomhet for kreativt samspill og omsetting av vitenskapelige ideer og forskningsresultater til kommersiell utvikling og teknologisk innovasjon.

Senteret ble åpnet som Norges første forskningspark i 1989 og har over 1000 arbeidsplasser og  i utleieareal.

Senteret har Vestlandets største fagmiljø innenfor marinbiologi og IKT og er Norges største marinbiologiske forskningsmiljø. Andre viktige områder er bioteknologi og petroleumsforskning. 

Senteret er på folkemunne kjent som fish & chips-bygget, på grunn av de to hovedforsknigsområdene som utføres der, marinbiologi og informatikk.

Senteret er også studiested for hovedfags- og doktorgradsstudenter, bedriver oppdragsforskning og produktutvikling for industri og næringsliv og er et inkubasjonssenter for nye virksomheter.

De nederste etasjene brukes av Institutt for biologi og Institutt for informatikk.

Referanser

Eksterne lenker 
 Bergen byleksikon på nett, om Høyteknologisenteret AS Marineholmen
 www.marineholmen.com: hjemmeside

Forskningsparker
Næringsliv i Bergen
Byggverk i Bergen
Einar Vaardal-Lunde